Na temelju članka 10. Zakona o poljoprivrednom zemljištu (''Narodne novine'' broj 20/18, 115/18 i 98/19) i članka 43. Statuta općine Garčin (''Službeno glasilo Općine Garčin'' broj 4/2021), Načelnik općine Garčin Mato Grgić, dipl. iur. podnosi

**IZVJEŠĆE**

**o primjeni agrotehničkih mjera za 2020. godinu**

**na području Općine Garčin**

**Članak 1.**

Općinsko vijeće Općine Garčin donijelo je Odluku o agrotehničkim mjerama i mjerama za uređivanje i održavanje poljoprivrednih rudina i mjerama za zaštitu od požara na poljoprivrednom zemljištu na području Općine Garčin (''Službeno glasilo Općine Garčin'' broj 2/19 – dalje u tekstu: Odluka).

Sukladno članku 10. Zakona o poljoprivrednom zemljištu (''Narodne novine'' broj 20/18, 115/18 i 98/19), jedinica lokalne samouprave dostavlja Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni mjera propisanih Odlukom.

Člankom 2. Odluke, kao agrotehničke mjere na poljoprivrednom zemljištu propisane su:

1. minimalna razina obrade i održavanja poljoprivrednog zemljišta,
2. sprječavanje zakorovljenosti i obrastanja višegodišnjim raslinjem,
3. suzbijanje organizama štetnih za bilje,
4. gospodarenje biljnim ostatcima,
5. održavanje razine organske tvari i humusa u tlu,
6. održavanje povoljne strukture tla,
7. zaštita od erozije,
8. održavanje plodnosti tla.

Općina Garčin raspolaže ukupno s 2.100,00 hektara poljoprivrednih površina, što predstavlja oko 22 % ukupne površine općine. Šumske površine zauzimaju ukupno 2.719,00 hektara šume ili 28 % ukupne površine općine.

**Članak 2.**

Vlasnici i posjednici poljoprivrednog zemljišta na području Općine Garčin pridržavali su se odredbi Odluke o agrotehničkim mjerama i mjerama za uređivanje i održavanje poljoprivrednih rudina i mjerama za zaštitu od požara na poljoprivrednom zemljištu na području Općine Garčin u svrhu zaštite poljoprivrednog zemljišta te uređivanju i održavanju poljoprivrednih rudina u 2020. godini.

Slijedom navedenog u stavku 1. ovog članka vlasnici i posjednici poljoprivrednog zemljišta primijenili su sljedeće:

* minimalnu razinu obrade i održavanja poljoprivrednog zemljišta,
* sprječavali su zakorovljenost i obrastanje višegodišnjim raslinjem,
* suzbijali su organizme štetne za bilje,
* gospodarili su biljnim ostatcima,
* održavali su razinu organske tvari i humusa u tlu,
* održavali su povoljne strukture tla,
* zaštitu od erozije,
* održavali su plodnosti tla.

**Članak 3.**

Ova Odluka stupa na snagu prvog sljedećeg dana od dana objave u ''Službenom glasilu Općine Garčin'', a objavit će se i na Internet stranicama Općine [www.opcina-garcin.hr](http://www.opcina-garcin.hr) .

**Načelnik Općine Garčin**

**Mato Grgić, dipl. iur.**

|  |
| --- |
| KLASA: 022-05/21-01/25 |
| URBROJ: 2178/06-03-21-1 |
| Garčin, 25. veljače 2021. |